Вялікую ўдзячнасць за ідэю правядзення цудоўнага свята выказваюць землякі лучайскаму пробашчу. Бо змаглі не толькі ўзбагаціцца духоўна, культурна, але і спаткацца са сваімі добра знаёмымі пілігрымамі, з якімі неаднаразова здаралася быць разам падчас розных вандровак, арганізоўваць якія ксёндз Мікалай мае выдатны талент і жаданне. Здаецца, як адна вялікая сямя, віталіся, узгадвалі мінулыя пілігрымкі. Назапасіўшы цудоўныя ўспаміны ад незабыўнага канцэрту, ад шчаслівай сустрэчы з братамі-пілігрымамі, будзем перажываць Вялікі Пост.